OpenLLM-France/wikimedia huggingface dataset:
# Pleonasmo

Pleonasmo hitza grezieratik dator eta erredundantzia esan nahi du; eta horretan datza hain zuzen: perpaus berean ideia bera bi aldietan adieraztean. Horren arabera, zentzuaren edo morfosintaxiaren aldetik, horietako bat soberan dago, erredundantea da. Hala ere, funtzio estilistikoa du, espresioari indarra emateko modu bat bezala. Baliabide literarioa izanik, eguneroko hizkuntzan ere oso erabilia da. Esaterako: "Sukaldea nik neuk jaso nuen". Hitzen figuren artean kokatzen da.
Hemen Lazkao Txikiren adibide bat:
    "Egun batean, Lazkaomendin biok ginan alkarrekin, eta eguraldi txarra egiten zuan.
    Lanbroa edo horrela zan. Bat urbildu eta onela esan zigun:
       -Au dek eguraldia, au! Au dek eguraldi kabroia! Bein bear eta gaur egin bear lanbroa ta
       zikiña! Or gora abiatu nauk, ez guardasol eta ez ezer, eta buru guztia busti zaidak!
    Eta Joxe Migelek:
       -Puska bateko lanak badituk orduan ori dena sekatzen!"

## Gramatika

Hitza gramatikan erabiltzen da, esate baterako adizki batzuetan zenbait morfemak informazioa errepikatzen dutenean. Adibide argiak daude ez-gramatikaltzat jotzen diren zenbait aldaera dialektaletan:
* *betetu, *egondu, *izandu, *ateratu... aditzak,
* *geneukagun aditzean, guk subjektuarekin komunztadura egiteko bi morfema daude,
* *zenekizun aditzean (bi morfemak zuk subjketua agertzen dute),
* *doazte (haiek subjketuari erreferentzia egiten dioten markak bi dira: amaierako -z eta ondoko -te),
* *dirade aditz-forma, bertsolaritzan aski maizkoa: -de aparteko morfema pluralgilea du, berez plurala agertzen duen adizkiari erantsita,
* zubererazko zenbait tokitako emanenko eta erranenko bezalako [+ etorkizuna] aditz-aspektuak, geroaldia markatzeko -en atzizkiari —ekialdeko euskalkietan ohikoa: eginen, izanen...— aspektu bererako -ko atzizkia metatzen zaionean.
* Hala ere, euskara batuak badu pleonasmorik, gaingiroki aditzondoa kasu, modua agertzeko hiru morfema segidan baitaramatza:
** bukaerako -ki (ederki, gaizki, emeki, larriki eta poliki aditzondoetan ageri dena),
** haren aurreko -ro (emaro eta osoro aditzondoetakoa), eta, berriz ere,
** -ki atzizkia, haren -gi aldaeraren formaz, aurreko hitzaren bukaeran -n dagoenean (on > ongi).

## Ohiko adibideak

Gora igo; Nik neuk nire ahotsaz esan dizut; bere iritzi propioa; egia berdaderoa, elur zuria, bele beltza...

## Ikus, gainera

* Oximoron

## Erreferentziak

* ↑ datismo edo batologia izenez ezaguna halaber.
* ↑ Xabier Altzibar, 647.or.
* ↑ Gertaerak eta txisteak. Donostia: Auspoa, 1994, 27.or.

## Bibliografia

* Euskaltzaindia: Literatura terminoen hiztegia. Bilbo: 2008. 647 or. Xabier Altzibarren artikulua.

## Kanpo estekak

Euskaltzaindiaren Literatura Hiztegia.]
* Datuak: Q188741
# Possilpark

Possilpark, Eskoziako gaeleraz: Pàirc Phosail eta eskozieraz: Possilpairk, Eskoziako Glasgow hiriko barruti bat da, Clyde ibaiaren iparraldean.

## Kanpo estekak

* Datuak: Q7233431
* Multimedia: Possilpark / Q7233431
# Post-grunge

Post-grunge rock alternatiboaren azpigenero bat da. 1990eko hamarkadaren erdialdera eta grunge generoaren harira AEBetan sortu zen, genero horretako estetika berbera erabiliz, baina hark baino estilo komertzialagoa izanez. Azpigenero honetako talde nabarmenenak Foo Fighters, Creed edo Matchbox Twenty dira.

## Kanpo estekak

* Datuak: Q379671
* Multimedia: Post-grunge / Q379671
# Post-it

Post-it 3M konpainiaren marka komertziala da, dimentsio, forma eta kolore askotako paper itsaskorreko orri txikiak identifikatzen dituena, kolore biziak nagusi diren arren. Itsatsitako hainbat orritako paketeetan datoz.

## Asmakuntza

Spencer Silver 3Mko zientzialariak akrilatozko lekedak hobetzen saiatzean bilatzen ari zenetik zerbait desberdina aurkitu zuen 1968an: ia itsasten ez zen lekeda bat egin zuten. 1974an, lekeda eskas harekin gogoratu zen 3Mko beste zientzialari elizkoi bat, Arthur Fry, mezetako liburuan markak jartzeko papertxoak galtzeaz nazkatuta. Baztertutako lekeda hartu, paperari eman eta eliz liburuan itsatsita geratzen zen, baina erraz kentzeko moduan. Produktu berri bat sor zitekeela pentsatuz, azkenean 3M-n orri lekedadunak elkarrekin industrialki paketatzeko modua aurkitu zuten, eta merkaturatzeari ekin.
Lehen merkatu aprobak Estatu Batuetako zenbait hiritan Press 'n Peel izenarekin 1977an. Post-it Notes izena 1979an asmatu zuten, eta merkaturatze zabala (eta arrakasta),1980an hasi zen AEBetan, eta hurrengo urtean Europan eta Kanadan.

## Erreferentziak

* ↑ Ana, Galarraga Aiestaran. (2019-09-17). «Post-it bat mikrouhin-labearen atean» Zientzia.eus (Noiz kontsultatua: 2020-12-18).
* ↑ (Ingelesez) History Timeline: Post-it® Notes. .

## Kanpo estekak

* Datuak: Q181331
* Multimedia: Post-it notes / Q181331
# Possession (1981eko filma)

Possession (euskaraz Deabrutzea), 1981eko Andrzej Żuławski poloniarrak zuzendurako beldurrezko drama film bat da. Isabelle Adjani eta Sam Neill aktoreek antzeztu zuten.
Denboraren poderioz kultuzko film estatusa bereganatu du.

## Argumentua

Oharra: Atal honek istorio osoa edo amaiera argitzen du.
Berlin, Harresiaren Erorketa aurreko garaian, Mark (Sam Neill) bidai batetik itzuli ondoren Anna (Isabelle Adjani) emaztea aldatua, oso urduri eta aztoratua topatuko du. Azkenean, beste gizon batekin abentura bat duela aitortu eta abandonatu egingo du. Mark depresio izugarri batean erori eta eromenaren mugara eramango du. Handik aste batzutara, bere emaztea jarraitzeko kontratatu duen detektibea (Carl Duering) modu basatian eraila agertuko da. Annaren abentura sekretuaren errealitatea modu izugarrian azaleratuko da.

## Aktoreak

* Isabelle Adjani: Anna / Helen
* Sam Neill: Mark
* Margit Carstensen: Margit Gluckmeister
* Heinz Bennent: Heinrich
* Johanna Hofer: Heinrichen ama
* Carl Duering: Detektibea
* Shaun Lawton: Zimmermann
* Michael Hogben: Bob
* Maximilian Rüthlein: Galtzerdi arrosadun gizona (edo Maximilian Ruethlein)
* Thomas Frey: Galtzerdi arrosadun gizonaren morroia
* Leslie Malton: Sara, hanka desitsuratudun emakumea
* Gerd Neubert: Metroko mozkorra

## Kanpo estekak

* IMDBko fitxa irakurgai (Ingelesez)
* Datuak: Q1773078
# Post Falls (Idaho)

Post Falls Idahoko hiri bat da. Kootenai konderrian kokatua dago. 2010ean 27.574 biztanle zituen, 364,50 kilometro koadrotan banatuta.

## Ikus, gainera

* Kootenai konderria

## Kanpo estekak

* Datuak: Q737345
* Multimedia: Post Falls, Idaho / Q737345
# Possunt quia posse videntur

Possunt quia posse videntur latinezko esamoldea da, hitzez hitz, “Ahal dute, ahal dutela uste dutelako”.

## Jatorria

Jatorria Virgilioren Eneidan (V, 231) du esamoldeak. Batzuek mitologia grekoarekin lotzen dute esaldi hau. Argonautek beren itsasontziko brankako irudian grabatua omen zuten.

## Esanahia

Helburu bat lortzeko borondatea jartzen badugu, lortu ahal izango dugula adierazteko erabiltzen den esamoldea da. Esaera honek xede bat erdiesteko borondatearen, autoestimuaren, ahaleginaren eta jarraikitasunaren garrantzia azpimarratzen du.

## Erreferentziak

* ↑ «P. VERGILI MARONIS AENEIDOS LIBER QVINTVS» www.thelatinlibrary.com (Noiz kontsultatua: 2020-06-26).
* Datuak: Q97203938
# Post-rock

Post-rock terminoa Simon Reynoldsek erabili zuen lehen aldiz The Wire aldizkariaren ale batean (1994ko maiatzean) rockaren berezko instrumentuak erabiltzen dituzten rock talde batzuen soinua deskribatzeko, baina generoaren tradizioan aurkitzen ez diren erritmo, harmonia, doinu, tinbre eta progresio harmonikoak gehituz. Talde gehienek musika instrumental hutsa egiten dute. Bestela, ambient, jazz, krautrock, dub eta klasiko minimalistatik ere eraginak jasotzen dituzte.
1990eko hamarkadan garatu zen batik bat, bereziki AEBetan (Chicago), Kanadan (Montreal) eta Erresuma Batuan.

## Talde ezagunak

Azpigenero honetako talde nabarmenen artean hauek ditugu:
* Bark Psychosis
* Disco Inferno
* Laika
* Mogwai
* Moonshake
* Pram
* Seefeel
* Sigur Rós
* Stereolab
* Tortoise

## Euskal Herrian

Rock progresiboaren aitzindariak Itoiz taldea izan baldin bazen, 1980ko hamarkadan, hurrengo hamarraldian Yakuzi banda bizkaitarra nabarmendu zen, eta 2000ko hamarkadatik aurrera, bestela, Buffalo eta Madeleine gipuzkoarrak, besteak beste.

## Erreferentziak

* ↑ Everett True. (2017-10-6). «Bark Pychosis» Classic Rock.
* ↑ Post-rock euskal musika taldeak (Badok.eus).

## Kanpo estekak

* "Post-rock: A movement of the 90's, still kickin'".
* "Dreamlab: The Semantics of Post-Rock".
* Datuak: Q209137
* Multimedia: Post-rock / Q209137
# Post (Texas)

Post Texasko hiri bat da. Garza konderrian kokatua dago. 2010ean 5.376 biztanle zituen, 9,70 kilometro koadrotan banatuta.

## Ikus, gainera

* Garza konderria

## Kanpo estekak

* Datuak: Q979752
* Multimedia: Post, Texas / Q979752
# Primàries Catalunya

Primàries Catalunya (euskaraz, Catalunyako Primarioak; Primàries) nazio mailako mugimendu politiko eta alderdi politikoa da, Urriaren 1eko erreferendumari (1-O) leialtasuna eskaintzen diona. Oinarri ideologiko gisa "independentisten batasuna" eta "politika-berritze eta erregenerazioa" ditu. 2019ko azaroan bere Batzar Fundazionala eduki ostean, 2021eko Kataluniako Parlamentuko hauteskundeetara aurkeztuko zela iragarri zuen, Moviment Primàries per la Independència de Catalunya izenarekin (euskaraz, Kataluniaren Independentziarako Primarioen Mugimendua; MPIC), abal-kopuru egokia jaso ostean.
2019ko udal hauteskundeetan hainbat hiritan aurkeztu zen, izen ezberdinpean; hala nola, Bartzelona (Barcelona és Capital), Terrassa (Terrassa per la República) eta Granollers (Granollers per la Independència).

## Erreferentziak

* ↑ (Katalanez) «Primàries Catalunya se presentará a las elecciones al Parlament» ElNacional.cat (Noiz kontsultatua: 2021-01-11).
* ↑ (Katalanez) ACN. «Primàries Catalunya acorda presentar-se a les eleccions al Parlament - 16 nov 2019» El Punt Avui (Noiz kontsultatua: 2021-01-11).
* ↑ (Katalanez) «Primàries Catalunya anuncia que té els avals per a concórrer a les eleccions del 14-F» VilaWeb (Noiz kontsultatua: 2021-01-11).
* ↑ (Katalanez) NacióDigital. «Jordi Graupera registra «Barcelona és capital» com a partit | NacióDigital» www.naciodigital.cat (Noiz kontsultatua: 2021-01-11).
* ↑ (Katalanez) Redacció. (2019-04-25). «La llista de Terrassa per la República - Primàries Catalunya pel 26-M» MónTerrassa (Noiz kontsultatua: 2021-01-11).
* ↑ (Katalanez) «Primàries Granollers escull la marca electoral per al 26 de maig» somGranollers (Noiz kontsultatua: 2021-01-11).

## Kanpo estekak

* Datuak: Q59489484
* Multimedia: Primàries Catalunya / Q59489484
# Prince

Prince Rogers Nelson, ezagunagoa Prince ezizenaz (Minneapolis, Minnesota, 1958ko ekainaren 7a - Chanhassen, Minnesota 2016ko apirilaren 21a) estatubatuar abeslari, konposatzailea eta rock, soul, funk, pop eta new wave musika motak landu zituen musikaria izan zen.
1970ko hamarkada amaieran egin zen ezagun, baina hamar urte geroago Purple Rain eta 1999 diskoek eraman zuten lehen lerrora.

## Diskografia

* For You (1978)
* Prince (1979)
* Dirty Mind (1980)
* Controversy (1981)
* 1999 (1982)
* Purple Rain (1984)
* Around the World in a Day (1985)
* Parade (1986)
* Sign o' the Times (1987)
* Lovesexy (1988)
* Batman (1989)
* Graffiti Bridge (1990)
* Diamonds and Pearls (1991)
* Love Symbol Album (1992)
* Come (1994)
* The Black Album (1994)
* The Gold Experience (1995)
* Chaos and Disorder (1996)
* Emancipation (1996)
* Crystal Ball (1998)
* The Vault: Old Friends 4 Sale (1999)
* Rave Un2 the Joy Fantastic (1999)
* Rave In2 the Joy Fantastic (2000)
* The Rainbow Children (2001)
* One Nite Alone... (2002)
* C-Note (2003)
* Xpectation (2003)
* N.E.W.S. (2003)
* Musicology (2004)
* 3121 (2006)
* Planet Earth (2007)
* Lotusflow3r / MPLSound (2009)
* 20Ten (2010)

## Erreferentziak

* ↑ «Prince abeslaria hil da» Berria 2016-4-21.

## Kanpo estekak

* Prince musikariaren zaletu eta jarraitzaileen webgunea - Prince.org (Ingelesez)
* Prince musikariaren zaletu eta jarraitzaileen webgunea - Princefams.com (Ingelesez)
* Datuak: Q7542
* Multimedia: Prince (musician) / Q7542
# Prince Frederick (Maryland)

Prince Frederick Ameriketako Estatu Batuetako erroldak esleitutako leku bat da. Calvert konderrian dago, Maryland estatuan. 3.226 biztanle ditu, 9,495389 kilometro koadroko azaleran banatuta.

## Ikus, gainera

* Calvert konderria

## Kanpo estekak

* Datuak: Q754567
* Multimedia: Prince Frederick, Maryland / Q754567
# Prince George Hotel

Prince George Hotel Estatu Batuetako New Yorkeko Manhattanen dagoen eraikin historikoa da. Hotela, New Yorkeko handienetariko bat izana, 1989an itxi zen. 1999tik Leku Historikoen Erregistro Nazionalean dago.

## Historia

Prince George Hotelek hamalau solairu zituen eta 28. kalean zegoen. New York hiriko erreferentziako hotela eta handienetariko bat izan zen XX. mendean. Eraikina bi fasetan altxatu zen; alde nagusia 1904an altxatu zen eta ekialdekoa 1912an. Hotela 1989an itxi egin zen. Arkitektoa Howard Greenley izan zen.

## Kanpo estekak

* (Ingelesez):"An Elegant Old Hotel Gives New Lives to the Homeless" Kelly Castagnaro-ren artikulua, 2005/09/12.
* Datuak: Q11700542
* Multimedia: Prince George Hotel / Q11700542
# Primum vivere deinde philosophari

Primum vivere deinde philosophari (euskaraz Lehenengo bizi, ondoren filosofatu, latinezko aipu bat da. Burua bi belarrien artean izan beharrean, gauza guztiei buruz teorizatzen dutenei ohartzeko erabiltzen da. Maiz aurretik benetako bizitza bizi eta eskarmentua bereganatu beharrean, alferrikako gogoeta luzeetan denbora galtzea dela; alegia, pragmatikoa eta egunerokotasunean bizi behar dela eta betekizunei jaramon egin behar zaiela, ez ameskerietan galdu eta benetako mundutik isolatu. Laburbilduz: filosofatu ahal izateko, lehenbizi bizi egin behar dela, bizitzako eginkizun batzuk eginak egon behar dutela.
Aipuaren egilea Thomas Hobbes ingeles filosofo eta matematikaria dela uste da.

## Kanpo estekak

* Datuak: Q6086547
# Prince Albert Parke Nazionala

Prince Albert Parke Nazionala (ingelesez: Prince Albert National Park; Kanadako Saskatchewan probintzian dagoen parke nazional bat da. Saskatoon hiritik 200 kilometro iparraldera dago.
1927an sortu zen eta 3.874 km²-ko azalera du. Hontz Gris (1988-1938) kontserbazionista bertan bizi izan zen.

## Iruditegia

* Baso mistoa.
* Hontz Grisen etxola.
* Bidezidorra.
* Waskesieu ibaia elurpean.

## Kanpo estekak

* Prince Albert Parke Nazionala, Kanadako Parkeak (Ingelesez) (Frantsesez)
* Datuak: Q1122878
* Multimedia: Prince Albert National Park / Q1122878
# Prince Edward konderria (Virginia)

Prince Edward konderria (ingelesez: Prince Edward County) Virginiako konderri bat da, Ameriketako Estatu Batuetan. Hiriburua Farmville da. 2010eko zentsuaren arabera 23.368 biztanle zituen, Prince Edward kilometro koadroko azaleran.

## Geografia

Prince Edward konderriak 916,43 kilometro koadro ditu. Horietatik 10,04 ura dira. Beste 906,39 lurra dira. Biztanleria dentsitatea 25,5 da.

## Demografia

2010eko zentsoan bizi ziren 23.368 pertsonetatik 15.069 txuriak edo hispanoak dira. Horietatik hispano edo latino kategorian 525 dira. 7.668 beltzak edo afroamerikarrak. 60 amerikar natiboak ziren eta 15 Hawaii edo Pazifikoko irletako natiboak. 203 asiarrak ziren. Bestelako arraza bat kategorian 33 biztanle daude. Bukatzeko euren burua arraza bat baino gehiagotan 320 pertsonek kokatzen zuten.

### Biztanleria piramidea
## Kanpo estekak

* Datuak: Q505884
* Multimedia: Prince Edward County, Virginia / Q505884
# Prince George's konderria (Maryland)

Prince George's konderria (ingelesez: Prince George's County) Marylandko konderri bat da, Ameriketako Estatu Batuetan. Hiriburua Rockville da. 2010eko zentsuaren arabera 863.420 biztanle zituen, Prince George's kilometro koadroko azaleran.

## Geografia

Prince George's konderriak 1.291,98 kilometro koadro ditu. Horietatik 41,82 ura dira. Beste 1.250,16 lurra dira. Biztanleria dentsitatea 668,29 da.

## Demografia

2010eko zentsoan bizi ziren 863.420 pertsonetatik 257.825 txuriak edo hispanoak dira. Horietatik hispano edo latino kategorian 128.972 dira. 548.439 beltzak edo afroamerikarrak. 2.156 amerikar natiboak ziren eta 330 Hawaii edo Pazifikoko irletako natiboak. 34.815 asiarrak ziren. Bestelako arraza bat kategorian 2.167 biztanle daude. Bukatzeko euren burua arraza bat baino gehiagotan 17.688 pertsonek kokatzen zuten.

### Biztanleria piramidea
## Kanpo estekak

* Datuak: Q26807
* Multimedia: Prince George's County, Maryland / Q26807
# Primus inter pares

Primus inter pares hizkuntza askotan erabiltzen den formula juridiko-politikoa da, latinez emana eta euskaraz literalki lehena parekideen artean esan nahi duena. Printzerri (estatu) bateko gobernu edo buruzagitza mota bat adierazten du, non buruzagi batek, bere meritu edo ezaugarri nabarmenengatik eta besteen onespenez, agintea hartzen baitu; jatorriz edo karguz, hala ere, herrialde edo erakundeko beste pertsonaia nagusien parekoa da, eta haien aurrean erantzuten du bere ekintzengatik.
Antzinako Erroman du jatorria, Julio Zesar kontsula hala zen hasiera batean, senatuak denbora baterako agintari izateko aukeratua. Aldiz, Oktavianotik aurrera, hori bukatzen hasi zen, primus inter pares izatetik enperadoreek augustus titulua hartu zuten, senatuaren gainetik kokatzen zituen izendapena, nahiz eta artean formalki senatuaren oniritzia bilatzen zuten. Enperadorea jite jainkotiarra hartzen joan zen. Behe Inperioan, enperadorearen jainkotiartasuna nagusitu zen.
Erdi Aroan, primus inter pares oso hedatutako printzipioa zen Europako herrien egitura politikoan, hala nola Nafarroan edo Eskozian, harik eta Behe Erdi Aroan eta, bereziki, Elizaren eta Egoitza Santuaren babesaz, erregearen botere absolutuaren ideia nagusitzen hasi zen arte: Dei gratia Rex titulua izaten zuen. Egun ere herrialde askotako gobernu eta erakundeetan erabiltzen da. Adibidez, erakunde bateko kideen artean, bozeramaile moduan zaharrena aukeratzen denean, primus inter pares aukeraketa modua erabili dela esan daiteke.

## Kanpo estekak

* Datuak: Q309477
# Posta Bulego Nagusia (Iruñea)

Iruñeko Posta Bulego Nagusia Nafarroako Iruñea hiriburuan dagoen Correos espainiar estatu posta zerbitzuaren bulego nagusia da. Jauregi itxurako eraikin neoklasiko dotore baten egoitza du.

## Kokalekua

Iruñeko Bigarren Zabalgunearen hasieran dago, Sarasate pasealekuaren 9. zenbakian, Sarasate kalea eta Vinculo kalearen arteko izkinan, eta Vinculo kalearen 3. zenbakiko eraikinaren alboan.

## Historia

1921an Joaquín Pla arkitektoak eraiki zuen.

## Eraikina

Harri eta adreiluz eginiriko eraikin neoklasikoa da. Aurrealdeko fatxadako erdialdeko zatia alboko hegal edo atalak baino barnerago sartua dago. Bertan sarrera nagusia dago.
Dintelaren gainean bolutez amaitutako bi harrizko elementu agertzen dira. Alboko hegalek hiru solairuko garaiera dute eta hainbat pinakuluz amaituak daude.
Goiko bi solairuetan pilastrez banandutako zenbait leiho daude. Vinculo kalera begira dagoen aldean harrizko Iruñeko armarria ikusgai dago.

## Ordutegia

* Astelehenetik ostiralera, 08:30etatik 20:30etara.
* Larunbatak, 09:30etatik 13:00etara.
* Sanferminak: Astelehenetik ostiralera, 08:30etatik 14:30etara.
* Larunbatak: 09:30etatik 13:00etara.
* Uztailaren 7a: Itxia.

## Ikus gainera

* Posta Bulego Nagusia (Bilbo)
* Posta Bulego Nagusia (Donostia)
* Posta Bulego Nagusia (Gasteiz)

## Kanpo estekak

* Datuak: Q25479823
# Posta Bulego Nagusia (Donostia)

Posta Bulego Nagusia (antzinako Arte eta Lanbideen Eskola) Donostiako posta bulego nagusiaren eraikina da.

## Kokalekua

Erdialdean dago, Koldo Mitxelena Kulturunearekin batera Artzain Onaren plazaren atzealdea itxiz. Urdaneta kaleko 7. zenbakian dago.

## Historia

Domingo Agirrebengoak diseinatu eta 1906-1909 urteen artean eraiki zen. 1909-1945 artean Arte eta Lanbideen Eskolaren egoitza izan zen, 1909-1959 artean Merkataritza eta Lan Eskolarena, eta 1960tik gaurdaino Posta Bulego Nagusia da.

## Eraikina

Silarriz eraikia dago, estaldurak frantziar arkitekturaren ezaugarri nagusienetako bat du: mansardak. Eraikinak Posta Bulego Nagusia bilakatzeko barnealdean aldaketa sakonak izan zituen, halere kanpoaldeko jatorrizko lau fatxadak bere hartan eta ongi mantendu dira.
Keramikazko frisoa Daniel Zuloagak egin zuen.

## Ikus gainera

* Artzain Onaren plaza
* Koldo Mitxelena Kulturunea
* Artzain Onaren katedrala
* Posta Bulego Nagusia (Bilbo)
* Posta Bulego Nagusia (Gasteiz)
* Posta Bulego Nagusia (Iruñea)

## Kanpo estekak

* Datuak: Q20900070
* Multimedia: Posta Bulego Nagusia, Donostia-San Sebastián / Q20900070
# Posta-kode

Posta-kodea edo posta kodea —PK siglez laburtua; batzuetan ZIP kodea deitua— digituz edo letra eta digituz osaturiko kode bat da, posta helbidea adierazteko erabilia, posta errazago bideratu ahal izateko. Posta kodea erabiltzeak beste aplikazio batzuk ere erabiltzea ahalbidetzen du.
2005eko otsailean Posta Batasun Unibertsaleko 190 kideetatik 117k posta kodea erabiltzen zuten. Irlandak eta Panamak, adibidez, ez dute halako sistemarik erabiltzen. Hong Kongek eta Macauk ere erabiltzen dute, nahiz eta orain Txinaren barnean egon eta horrek ez dituen erabiltzen.
Eskuarki posta kodeak eremu geografiko bat adierazten du, baina kode zehatzak ere erabil daitezke posta asko jasotzen duten erakunde edo helbideetarako, adibidez gobernuetarako edo konpainia komertzial handietarako. Konparazio baterako, Frantziak Cedex sistema erabiltzen du horretarako.

## Kanpo estekak

* Datuak: Q37447
* Multimedia: Postal codes / Q37447
# Posta-Batasun Unibertsala

Posta-Batasun Unibertsala (UPU) Nazio Batuen agentzia da, munduko posta zerbitzua antolatzeko eta alor hori nazioartean bultzatzeko eta bideratzeko helburuz 1874an sortua. Bi dira erakunde honen jardueraren oinarri nagusiak, posta bidezko komunikazioei dagokionez: Nazio Batuetako estatuen artean lurralde bakarra osatzea, eta posta-zerga eta -pisuen batasuna lortzea.
Nazioarteko posta-zerbitzuak arautzeko lehen ahalegina 1863an egin zen Parisen, eta, 1874an, Posta-Batasun Orokorra (General Postal Union) erakundea sortu zen. 1878an, gaur egun duen izena hartu zuen erakunde horrek, eta 1948an bihurtu zen Nazio Batuen agentzia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskalterm: [Laburtzapenak Hiztegia] [2009]

## Kanpo estekak

* Datuak: Q17495
* Multimedia: Universal Postal Union / Q17495
# Posta Fibreno

Posta Fibreno Italiako udalerri bat da. Frosinoneko probintzian kokatuta dago, Lazio eskualdean. 1.021 biztanle ditu, 9,8 kilometro koadroko azaleran banatuta.

## Mugakideak

Posta Fibrenok honako udalerri hauekin egiten du muga:
Alvito Broccostella Fontechiari Vicalvi Campoli Appennino

## Kanpo estekak

* Datuak: Q117189
* Multimedia: Posta Fibreno / Q117189
# Posta (Italia)

Posta Italiako udalerri bat da. Rietiko probintzian kokatuta dago, Lazio eskualdean. 557 biztanle ditu, 66,01 kilometro koadroko azaleran banatuta.

## Mugakideak

Postak honako udalerri hauekin egiten du muga:
Borbona Montereale Micigliano Cittareale Leonessa

## Kanpo estekak

* Datuak: Q224333
* Multimedia: Posta (Italy) / Q224333
# Posta Bulego Nagusia (Bilbo)

Posta Bulego Nagusia Bilboko posta bulego nagusiaren eraikina da.

## Kokalekua

Abando auzoan dago, Urkixo zumarkalearen 19. zenbakian, eta Campos Eliseos antzokiaren alboan.

## Historia

1927an Secundino Zuazo arkitektoak diseinatu eta eraiki zuen.

## Eraikina

Hainbat arkitektur estilo elkar nahasten ditu. Hasteko, adreilu gorridun fatxada nagusi dotore eta funtzionala egiteko herbeherear eskolan oinarritu zen. Teilatuondoa berriz, menditar estilokoa da. Sarrera barrokoa da, eta gainaldean Austrien garaiko bi burudun arranoez osatutako armarria ikusgai du.

## Ikus gainera

* Posta Bulego Nagusia (Donostia)
* Posta Bulego Nagusia (Gasteiz)
* Posta Bulego Nagusia (Iruñea)

## Kanpo estekak

* Datuak: Q25479834
* Multimedia: Correos and Telégrafos, Bilbao / Q25479834